चंडीगढ़ के नए वॉटर बायलॉज पर किसी को भी नहीं एतराज
राजबीर सिंह राणा | चंडीगढ़ rs.rana@dbcorp.in
प्रशासन ने 18 नवंबर को चंडीगढ़ के नए वाॅटर बायलॉज की ड्राफ्ट नोटिफिकेशन पर शहरवासियों से ऑब्जेक्शन और सुझाव मांगे थे, लेकिन एक महीने के तय समय में किसी ने भी ऑब्जेक्शन नहीं दिए। चंडीगढ़ के नए वॉटर बायलॉज पर किसी को भी एतराज नहीं है। अब प्रशासन अगले हफ्ते तक इसकी नोटिफिकेशन जारी करेगा।
प्रशासन ने चंडीगढ़ वाटर बायलॉज 2011 से संशोधित 2015 की ड्राफ्ट नोटिफिकेशन पंजाब म्यूनिसिपल कार्पोरेशन एक्ट 1976 एक्सटेंडेड टू चंडीगढ़ एक्ट 1994 की सेक्शन 399 (1)और सेक्शन 401 तहत जारी की थी।
कंज्यूमरहर फ्लोर पर लगा सकेंगे वॉटर मीटर: इसबायलॉज में कंज्यूमर हर फ्लोर के लिए वाॅटर मीटर लगवा सकेंगे। इसके लिए कंज्यूमर को एक हजार रुपए अलग से सिक्योरिटी जमा करवाना होगी। नया वाॅटर कनेक्शन लेने के लिए आवेदन के साथ एक हजार रुपये सिक्योरिटी राशि के तौर पर जमा करवाने होंगे। यह रिफंडेबल है लेकिन कंज्यूमर के पानी बिलों का डिफॉल्टर होने की सूरत में इसमें से रिकवर किया जा सकेगा। गांव में लाल डोरा के भीतर पानी कनेक्शन लेने के लिए पटवारी और तहसीलदार से एनओसी लेनी होगी। प्रूफ ऑफ ऑनरशिप और संबंधित अथॉरिटी से अप्रूवड बिल्डिंग प्लान की काॅपी लगानी होगी।
संशोधित वाटर बायलॉज की ड्राफ्ट नोटिफिकेशन पर कोई ऑब्जेक्शन नहीं आया है। वहीं कोऑपरेटिव हाउसिंग सोसायटी को डोमेस्टिक वाटर टैरिफ लगाने का भी प्रपोजल भेजा जाएगा। इन्हें संशोधित वाटर बायलॉज की नोटिफिकेशन में शामिल करेंगे। -बलदेवपुरुषार्थ, कमिश्नरएमसी
अभी शहर में 200 से ज्यादा इटिंग जॉइंट चल रहे हैं। इनमें ज्यादातर बूथों में चल रहे हैं। बूथों में अवैध इटिंग जॉइंट सेंटर चलाने वालों ने सरकारी नल या टॉयलेट ब्लॉक के नल से वाॅटर यूज कर रहे हैं। अब फिर से निगम सोमवार को प्रपोजल बनाकर भेज रहा है, ताकि वाटर बाई लॉज की नोटिफिकेशन में इसे शामिल किया जा सके। वहीं कोऑपरेटिव हाउसिंग सोसायटियों पर वाॅटर चार्ज कमर्शियल के बजाय डोमेस्टिक लगें। प्रशासन ने अभी तक उसपर डिसिजन नहीं लिया। इसको लेकर सोसायटियों के 8 हजार परिवार प्रभावित हो रहे हैं। रेजिडेंट्स ने यह मांग एडवाइजर के समक्ष रखी थी। यह एजेंडा लोकल बॉडी को सोमवार को भेजा जा रहा है।
चंडीगढ़ वाटर बायलॉज 2015 में शहर के सभी सर्विस स्टेशन में सेलो ट्यूबवेल लगाने की परमिशन होगी। इसके लगने से गाड़ियां धोने में यूज होने वाला पीने का पानी बचेगा। वहीं सेलो ट्यूबवेल लगने से सर्विस स्टेशन वालों को पीने के पानी को स्टोर करने पर निर्भर नहीं रहना पड़ेगा।
शहर में टर्शरी वाॅटर को बढ़ावा देने के लिए चंडीगढ़ वाटर बायलॉज 2015के तहत एक कनाल कोठी से बड़ी और इंस्टीट्यूशनल में टर्शरी वाॅटर कनेक्शन जरूरी कर दिया गया है। नोटिफिकेशन जारी होने के तीन महीने भीतर टर्शरी कनेक्शन लेना जरूरी होगा। इसके बाद कंज्यूमर पर बायलॉज के तहत डबल रेट चार्ज होंगे।
एक कनाल सेबड़ी कोठियों और कमर्शियल एवं इंडस्ट्रियल कंज्यूमर को ऑटोमेटिड मीटर रीडिंग रिप्लेस करने होंगे। जिनके यहां अभी नॉर्मल वाटर मीटर लगे हुए हैं। इसकी कॉस्ट भी कंज्यूमर को खुद पे करनी होगी। इन्हें नोटिफिकेशन जारी होने के तीन महीने तक चेंज करने का समय दिया जाएगा।
अगर कंज्यूमर का वाॅटर मीटर खराब हो जाता है उसे खुद खरीदकर मीटर लगवाना होगा। अगर वह भी फॉल्टी होता है तो उसकी भी कंज्यूमर की जिम्मेदारी होगी। डिफेक्टिव मीटर कंज्यूमर को एक महीने के भीतर चेंज करना होगा। ऐसा नहीं होने की सूरत में कंज्यूमर पर डबल वाटर टैरिफ चार्ज होगा।
{अगले हफ्ते होगी नए वाॅटर बायलॉज की नोटिफिकेशन
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva